[{"text_idx": "#000002", "text": "Mae Ethan Lloyd yn dweud fod yr ysbryd yn uchel yng ngharfan Cymru dan-20, wrth iddyn nhw baratoi i wynebu Ffrainc dydd Iau."}, {"text_idx": "#000004", "text": "Mae\u2019r prif hyfforddwr wedi gwneud wyth newid i\u2019w di\u0302m wythnos yma, gyda mewnwr Caerdydd yn cychwyn am y tro cyntaf ar o\u0302l dau ymddangosiad fel eilydd."}, {"text_idx": "#000005", "text": "Mae Lloyd yn credu fod ysbryd y garfan yn golygu fod y ti\u0302m yn chwarae dros eu gilydd a mae\u2019n mwynhau\u2019r gystadleuaeth yn y garfan am y crys rhif naw."}, {"text_idx": "#000006", "text": "\u201cMae wedi bod yn wythnos anodd ar o\u0302l colli ond ers dydd Sul ni wedi bod yn edrych ymlaen i\u2019r ge\u0302m yn erbyn Ffrainc,\u201d meddai aelod yr academi."}, {"text_idx": "#000007", "text": "\u201cNi wedi ymarfer yn dda a nawr ni\u2019n edrych ymlaen i fynd mas \u2018na."}, {"text_idx": "#000009", "text": "\u201cFelly pan ni mas \u2018na yn chwarae, mae\u2019r ffaith ein bod ni mor agos yn gwneud hi\u2019n haws chwarae dros eich gilydd pan chi\u2019n dechrau blino."}, {"text_idx": "#000010", "text": "\u201cMae llawer o gystadleuaeth, ond mae hynny\u2019n helpu pawb. Ni\u2019n ceisio helpu ein gilydd gan ei fod yn gwneud y ti\u0302m yn well."}, {"text_idx": "#000012", "text": "Nid yn unig gyda Chymru mae gan Lloyd frwydr am le fel mewnwr."}, {"text_idx": "#000013", "text": "Ond mae\u2019r cyn chwaraewr Treorci yn benderfynol o ddefnyddio presenoldeb chwaraewyr profiadol megis Tomos Williams, Lloyd Williams a Lewis Jones o\u2019i blaid, wrth iddo geisio cymryd y camau nesaf yn ei yrfa ifanc."}, {"text_idx": "#000015", "text": "\u201cMae\u2019n dda i weld nhw pob dydd a beth mae nhw\u2019n gwneud ar y cae."}, {"text_idx": "#000016", "text": "\u201cMae\u2019n dda i chwarae\u2019r bencampwriaeth yma ar Barc yr Arfau. Fi\u2019n ymarfer yno pob dydd felly fi\u2019n nabod y stadiwm yn dda."}, {"text_idx": "#000017", "text": "\u201cMae\u2019n le da i chwarae a roedd hi\u2019n dda i gael cefnogwyr yn o\u0302l yn gwylio hefyd.\u201d"}, {"text_idx": "#000018", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}]